GiliGold/VAD_KnessetCorpus huggingface dataset:
דוד ביטן: אנחנו טוענים שליושב ראש יש מעמד קונסטיטוציוני ממדרגה ראשונה.
מרב מיכאלי: בכנסת שבה הוא נבחר.
מרב מיכאלי: לא בכנסת שבה הוא לא נבחר להיות יושב ראש.
דוד ביטן: אז אם יש לו, אז עדיף שאותו בן אדם יישאר וזהו.
איילת נחמיאס ורבין: ברגע שהוא נבחר ליושב ראש.
מרב מיכאלי: אבל לא כנסת שבה הוא לא נבחר להיות יושב ראש.
מרב מיכאלי: בכנסת הבאה הוא לא נבחר להיות יושב ראש.
דוד ביטן: אז הוא ממשיך כמו ראש הממשלה.
איילת נחמיאס ורבין: זה לא אותו הדבר - - -.
איילת נחמיאס ורבין: אני רוצה להזכיר לך: הוא לא כמו שר.
איילת נחמיאס ורבין: הוא לא מנהל משרד ממשלתי.
איילת נחמיאס ורבין: זאת הפרדת הרשויות, להזכירכם, - - - לשכוח אותה פה.
דוד ביטן: מה קורה כשהממשלה מפסידה?
דוד ביטן: אז אותו דבר.
דוד ביטן: הוא ממשיך עד שמחליפים.
איילת נחמיאס ורבין: תקשיב, מבלי לגרוע, מבלי לגרוע, באמת, חס וחלילה, מכבודו של היושב ראש המכהן, בל נתבלבל - -
איילת נחמיאס ורבין: באמת חס וחלילה.
איילת נחמיאס ורבין: - - כל מה שאנחנו אומרים, שבאופן שבו זה הובא, הייתה לנו תחושה – ואנחנו, חברת הכנסת מרב מיכאלי ואני לא היינו לבד בתחושה הזאת – שהיה בזה איזה משהו כדי להצביע על איזה חוסר שביעות רצון.
איילת נחמיאס ורבין: היה בזה משהו - - -
דוד ביטן: התחושה נוצרה על ידי חבר הכנסת עמיר פרץ, - - - והוא נפגע באופן אישי.
דוד ביטן: לא התכוונו לפגוע בו.
איילת נחמיאס ורבין: היה בזה משהו מאוד-מאוד - - -
דוד ביטן: אנחנו חושבים שיש לזה משמעות קונסטיטוציונית.
איילת נחמיאס ורבין: סליחה שאני אומרת: אם יש לזה משמעות קונסטיטוציונית, היא בדיוק הפוכה מכפי שאתה אומר.
איילת נחמיאס ורבין: כי ברגע שיש הפרדת רשויות, אתה עכשיו הופך זהות בין תפקיד יושב ראש הכנסת לבין תפקיד שר בממשלה.
איילת נחמיאס ורבין: אלה שני תפקידים שונים בתכלית.
דוד ביטן: זה לא, זה לא - - -
איילת נחמיאס ורבין: זה שהוא סמל מסמלי המדינה – זה נכון.
איילת נחמיאס ורבין: ברגע שהוא נבחר להיות יושב ראש הכנסת.
דוד ביטן: את בהשוואה לא נכונה.
דוד ביטן: ההשוואה לא - - -
איילת נחמיאס ורבין: אתה עשית את ההשוואה.
דוד ביטן: לא, לא עשיתי אותה.
איילת נחמיאס ורבין: אתה אמרת.
דוד ביטן: את עושה.
<ארבל אסטרחן: לא, אני הזכרתי - - -.
<ארבל אסטרחן: הזכרתי את הרציפות הזאת.
איילת נחמיאס ורבין: אתם הזכרתם.
דוד ביטן: הרציפות קיימת בכל - - -
איילת נחמיאס ורבין: אני לא הזכרתי את הרציפות.
דוד ביטן: תקשיבי רגע, הרציפות קיימת בכל מקום.
דוד ביטן: היא קיימת בממשלה, היא צריכה להיות קיימת גם בכנסת.
דוד ביטן: זה לא קשור אחד לשני.
איילת נחמיאס ורבין: זה לא אותו צורך.
איילת נחמיאס ורבין: זה בכלל לא אותו צורך.
דוד ביטן: גם מעירים לי שאני מביא את זה בתחילת - - - בלי לדעת מי הולך להיבחר.
מרב מיכאלי: סליחה, לא, לא, אדוני, צריך לתקן שיושבי ראש ועדות לא ממשיכים.
מרב מיכאלי: כאילו, אתה רוצה, אז למה לא להחיל את זה גם על יושבי ראש ועדות אם הם נבחרו?
מרב מיכאלי: מה ההיגיון?
<ארבל אסטרחן: כי אין ועדות.
דוד ביטן: אין ועדות - - -
<אתי בן יוסף: ועדה מסדרת.
דוד ביטן: אין ועדות.
דוד ביטן: אם היו צריכים לבחור.
מרב מיכאלי: הרי יש שתי ועדות שהן ועדות זמניות - - -.
מרב מיכאלי: אז למה אותן לא תהיה רציפות?
דוד ביטן: זמניות – זה קבוע בתקנון שהן זמניות.
דוד ביטן: הפעם - - - לא נכונה.
מרב מיכאלי: אין לזה זכות, למה שאתה עושה.
מרב מיכאלי: אין לזה סוף לדבר הזה.
דוד ביטן: הפעם לא.
דוד ביטן: יש לכם טעות.
דוד ביטן: תעשי הסתייגות.
מרב מיכאלי: אני בכל מקרה מבקשת להציג הסתייגות לעניין הכנסת ה-22.
יואב בן צור: אנחנו נקלענו בפעם הקודמת לאיזשהן סיטואציות לא כל כך נעימות.
יואב בן צור: אני לא רוצה לפרט כרגע, אבל פשוט היה יכול ליצור בוקה ומבולקה למישהו שנבחר לכמה שבועות לכנסת.
יואב בן צור: ולכן אני חושב שהרציפות הזאת היא רציפות חשובה ולא משנה מי זה, זה לא פרסונלי.
יואב בן צור: אין לאף אחד הבטחה שהוא ייבחר פעם נוספת.
יואב בן צור: אף אחד לא בטוח שהוא יהיה בכנסת הבאה, ולכן החוק הזה הוא חוק ענייני ולא פרסונלי.
יואב בן צור: ואני חושב שאנחנו בהחלט צריכים לתמוך בחוק הזה, כי הוא חוק שעושה סדר בבית המחוקקים שלנו.
מרב מיכאלי: עושה בלגן.
דוד ביטן: חבר הכנסת ישראל אייכלר.
ישראל אייכלר: אדוני היושב ראש, מה שצועקים פה שזה חוק פרסונלי – לא רק שזה לא מפריע לי, אלא זו הסיבה היחידה שאני חושב שזה חוק טוב.
ישראל אייכלר: כי אדם שנבחר, כמו חבר הכנסת יולי אדלשטיין, בקדנציה הקודמת, היה יושב ראש הכנסת; ועד שהכנסת הולכת לבחור אותו שוב עשוי להיכנס מישהו אחר.
ישראל אייכלר: זה מאוד לא לעניין.
ישראל אייכלר: מאוד פוגעני.
ישראל אייכלר: בפרט, אדם כמו חבר הכנסת יולי אדלשטיין שהוא מתאים לזה.
ישראל אייכלר: אבל – יש פה אבל – תמיד התפקיד יהיה בידי הקואליציה.
ישראל אייכלר: אם ותיק חברי הכנסת נבחר, אז פעם זו האופוזיציה, פעם זו הקואליציה, ואפילו לא פעם חרדי.
ישראל אייכלר: למשל: חבר הכנסת משה גפני יהיה בכנסת הבאה ותיק חברי הכנסת.
מרב מיכאלי: זה מונע מחבר הכנסת משה גפני את הסיכוי - - -
דוד ביטן: חבר הכנסת עמיר פרץ יהיה.
ישראל אייכלר: אז החוק הזה מונע מיהודי כמו חבר הכנסת משה גפני להיות יושב ראש - - -
ישראל אייכלר: חבר הכנסת עמיר פרץ.
ישראל אייכלר: מישהו מהאופוזיציה.
דוד ביטן: גם בפעם הבאה יהיה חבר הכנסת עמיר פרץ.
ישראל אייכלר: לכן אני אומר:
ישראל אייכלר: קחו בחשבון משני הצדדים.
דוד ביטן: חבר הכנסת אחמד טיבי.
אחמד טיבי: אדוני היושב ראש, אפרופו יהודי כמו חבר הכנסת משה גפני, אדוני היושב ראש, מאז קום המדינה עד היום לא היה יושב ראש כנסת ערבי.
אחמד טיבי: אין סיכוי שבמשחק קואליציה-אופוזיציה הוא יהיה.
אחמד טיבי: האופציה היחידה שהוא יהיה בסיטואציה הזאת, של ותיק חברי הכנסת.
אחמד טיבי: אני עובד על זה באופן אישי.
אחמד טיבי: אני עובד על זה באופן אישי ואז מביאים לי חוק כזה.
אחמד טיבי: זה נקרא לסכל.
דוד ביטן: טוב, רבותיי, אנחנו נצביע על ההסתייגות של חברת הכנסת מרב מיכאלי, שהתחולה תהיה מהכנסת ה-22.
דוד ביטן: שאני כמובן מתנגד לזה באופן טוטאלי.
מרב מיכאלי: זה בשם כל הסיעה.
מרב מיכאלי: רק אם יהיו לי חתימות.
מרב מיכאלי: אני אביא.
מרב מיכאלי: אני אביא חתימות.
דוד ביטן: תביאי.
דוד ביטן: אבל כרגע נצביע.
דוד ביטן: רק את תעשי מה שצריך.
דוד ביטן: מי בעד ההסתייגות של חברת הכנסת מרב מיכאלי?
דוד ביטן: מי נגד ההסתייגות?
אלעזר שטרן: יש נמנע.
דוד ביטן: הצבעה בעד – 4 נגד – 9 נמנעים – 1 ההסתייגות של חברת הכנסת מרב מיכאלי בעניין החלת רציפות הכהונה של יושב ראש הכנסת החל מהכנסת ה-22, לא נתקבלה.
דוד ביטן: תקריאי את החוק.
דוד ביטן: עכשיו, אנחנו נצביע על החוק.
<ארבל אסטרחן: אנחנו לא צריכים להקריא.
<ארבל אסטרחן: אני - - -
דוד ביטן: מי בעד החוק כפי שהוא?
<ארבל אסטרחן: איזה מהם?
<ארבל אסטרחן: קודם חוק היסוד ואז החוק הרגיל.
דוד ביטן: יש שתיים.
דוד ביטן: שתי הצבעות.
דוד ביטן: מי בעד חוק היסוד?
דוד ביטן: הצבעה בעד – 9 נגד – 4 נמנעים – אין הצעת חוק יסוד: הכנסת (תיקון מס' 43) (תיקון – רציפות כהונה של יושב ראש הכנסת) נתקבלה.
דוד ביטן: מי בעד הצעת חוק הכנסת?
דוד ביטן: הצבעה שנייה.
דוד ביטן: הצבעה בעד – 9 נגד – 4 נמנעים – אין הצעת חוק הכנסת (תיקון מס' 38) (תיקון – רציפות כהונה של יושב ראש הכנסת), התשע"ו-2015, נתקבלה.
דוד ביטן: אני רוצה פטור על ההצעה הזאת.
דוד ביטן: מי בעד פטור מחובת הנחה על שני החוקים?
מרב מיכאלי: מה בוער?
מרב מיכאלי: מה אכפת לך שיהיה מונח?
דוד ביטן: אני - - - את זה, חודשיים.
דוד ביטן: הצבעה בעד – 10 נגד – 3 נמנעים – אין הבקשה לתת פטור מחובת הנחה להצעת חוק יסוד: הכנסת (תיקון מס' 43) (תיקון – רציפות כהונה של יושב ראש הכנסת) ולהצעת חוק הכנסת (תיקון מס' 38) (תיקון – רציפות כהונה של יושב ראש הכנסת), התשע"ו-2015, נתקבלה.
דוד ביטן: עכשיו, אני רוצה, אני מוריד מסדר היום את נושא 3: קביעת ועדה לדיון בהצעת חוק התקנים.
דוד ביטן: אני רוצה להבהיר את זה בצורה חד משמעית: לא יכול להיות שכל פעם שיש חוק של חברי הכנסת של כולנו, הם מבקשים להעביר לוועדה שיושב הראש שלה זה מכולנו.
רועי פולקמן: אבל לא ביקשנו.
דוד ביטן: זה עליי לא מקובל.
דוד ביטן: ביקשו ממני.
דוד ביטן: בעניין הזה אני מודיע לכם שתיכנסו לדברים הנכונים.
דוד ביטן: לא יכול להיות שכל - - -.
דוד ביטן: מילא אני מבין - - -.
דוד ביטן: אז אני מוריד מסדר היום.
רועי פולקמן: אדוני היושב ראש, אז תן לי משפט אחד: לא מקובל שלוקחים חוק, בכלל, אופוזיציה וקואליציה, ומעלים אותו בניגוד לבקשתו של אותו חבר כנסת שביקש להעלות את החוק.
דוד ביטן: מה זה "בניגוד לבקשתו"?
רועי פולקמן: אני ביקשתי, ויש לי גם הידברות עם חבר הכנסת איתן כבל, שאנחנו לא מעלים את זה כרגע ולא בוחרים ועדה עדיין, ולא ממהר.
רועי פולקמן: אז אל"ף, לא ביקשתי שזה יגיע.
דוד ביטן: טוב שאתה מסכם עם חבר הכנסת איתן כבל.
דוד ביטן: אני יושב ראש ועדת הכנסת.
רועי פולקמן: בסדר, אבל לא ביקשתי שזה יעלה.
רועי פולקמן: אז למה אתה עולה לי על הראש?
דוד ביטן: אני לא חייב שתבקש - - -.
דוד ביטן: לא חייב.
דוד ביטן: כשזה מופיע לי בזה – אני יכול להעלות.
דוד ביטן: אבל אני אומר לך שזה לא יכול להיות שכל פעם שיש משהו - - -.
רועי פולקמן: בי"ת, אדוני היושב ראש, אני רוצה להגיד עוד דבר: גם לא מקובל עליי שמתקשר אליי, שעתיים לפני ההצבעה, יושב ראש ההסתדרות לאיים עליי ומנהלת ועדת הכנסת - -
דוד ביטן: גם לא מקובל עליי.
רועי פולקמן: - - ולכן זה לא מקובל עליי שהוא מתקשר אליך ואליי ואני מגלה - - -
דוד ביטן: אליי הוא לא התקשר.
רועי פולקמן: אז אני לא יודע, אבל שעה אחר כך אני מגלה את זה בסדר היום.
דוד ביטן: אבל אליי הוא לא התקשר.
מכלוף מיקי זוהר: דוד, הוא התקשר, אתה פשוט לא ענית.
רועי פולקמן: יכול להיות, אבל לא יכול להיות שהוא מתקשר אליי להגיד שהוא יקבע - - -
מכלוף מיקי זוהר: הוא צלצל, אתה פשוט לא ענית.
דוד ביטן: הוא אצלי מזוהה, ואליי הוא לא התקשר.
רועי פולקמן: אדוני היושב ראש, אבל לא מקובל עליי שמתקשר אליי יושב ראש ההסתדרות שרוצה להפיל חוק חשוב, והוא מתקשר להגיד לי שהוא יקבע לאיזו ועדה זה ילך.
רועי פולקמן: גם לא מקובל עליי.
דוד ביטן: אני יכול להבין שבנושאים של תקציב המדינה, חוק ההסדרים, קיבלנו את העניינים האלה.
דוד ביטן: אבל לא יותר מזה.
רועי פולקמן: אבל חוקים רגישים, יכול להיות שהם צריכים להיות בוועדה בראשות הקואליציה.
דוד ביטן: מה רגיש בזה?
דוד ביטן: אתה קובע שזה רגיש?
רועי פולקמן: ברור שאני קובע שזה רגיש.
דוד ביטן: זה לא – אי אפשר על כל דבר משבר קואליציוני.
דוד ביטן: בוא נשים את הדברים על השולחן.
דוד ביטן: אי אפשר על כל דבר.
רועי פולקמן: לא, אבל גם לא - - -.
רועי פולקמן: דוד, אבל גם לא - - -
רועי פולקמן: לא נהוג ללכת על הראש של מציע החוק.
דוד ביטן: אז אני מוריד את זה מסדר היום.
יואב בן צור: מה זה אתה מוריד מהסדר?
יואב בן צור: לאיזו ועדה זה ילך?
דוד ביטן: לא עובר.
דוד ביטן: מוריד מסדר היום.
דוד ביטן: לא קובע ועדה.
רועי פולקמן: - - - ביקשתי שזה לא יעלה לדיון.
רועי פולקמן: מה בוער כאילו?
דוד ביטן: לא בוער כלום.
דוד ביטן: קח חצי שנה.
רועי פולקמן: מעולה - - -
דוד ביטן: לא, חצי שנה אני לא מעלה את זה.
רועי פולקמן: דוד.
דוד ביטן: אז הנה, נתתי לך.
דוד ביטן: לא בוער, אתה אומר.
<קריאה: מה אכפת לך אם עוד שבועיים לבקש?
דוד ביטן: לא, לא בוער, אתה אומר.
רועי פולקמן: כרגע.
רועי פולקמן: לא היום.
רועי פולקמן: עד שיהיו הסכמות.
רועי פולקמן: אתה רוצה להעביר את זה לוועדה אופוזיציונית כדי שהחוק יעבור?
דוד ביטן: קודם כל, העברנו חוקים - - -
מרב מיכאלי: מה זה ועדה אופוזיציונית?
מרב מיכאלי: זו כנסת, רועי פולקמן.
מרב מיכאלי: לא הכול - - -.
מרב מיכאלי: ועדת הכלכלה לא עושה - - - לטובת הציבור?
מרב מיכאלי: לא עושה לטובת מדינת ישראל?
מרב מיכאלי: לא עושה למען עם ישראל?
מכלוף מיקי זוהר: אמרה את זה זו שכל הזמן עוסקת באיך לסכל את הקואליציה.
רועי פולקמן: ועדה חשובה.
רועי פולקמן: אני חוזר בי.
רועי פולקמן: בראשות האופוזיציה.
מכלוף מיקי זוהר: ממש.
מרב מיכאלי: מה זה "ועדה אופוזיציונית"?
מרב מיכאלי: איזו שערורייה.
דוד ביטן: חבר הכנסת רועי פולקמן, - - - על מה אתה מדבר?
דוד ביטן: העברנו המון חוקים - - -
רועי פולקמן: בתיאום.
רועי פולקמן: הכול בתיאום.
רועי פולקמן: ועדה מצוינת עם יושב ראש מצוין, אבל זו ועדה בראשות האופוזיציה.
דוד ביטן: רק אם הוא יסכים לחוק?
רועי פולקמן: יסכים לזה שיש חוק.
רועי פולקמן: אם המטרה היא "שהורגים" את החוק הזה, אז בשביל מה?
דוד ביטן: אני חתמתי לך על החוק.
דוד ביטן: אני בעד החוק.
רועי פולקמן: אני יודע.
רועי פולקמן: אז תן לי להגיע איתו להבנות.
דוד ביטן: ואתה יודע שביקשו ממני להוריד את זה ולא הסכמתי.
דוד ביטן: אז למה אתה אומר שהיושב ראש - - -?
רועי פולקמן: אז תן לי שבועיים להגיע איתו להבנות.
רועי פולקמן: מה אכפת לך?
דוד ביטן: הורדתי.
אלעזר שטרן: לא משנה, אבל מה זה נקרא ועדה קואליציונית?
אלעזר שטרן: זה כנסת.
רועי פולקמן: יש ועדה - - -
אלעזר שטרן: לפי הנושא זה עולה.
רועי פולקמן: ועדה בראשות האופוזיציה - - -
דוד ביטן: הצעת חוק הכנסת (תיקון מס' 42) (שקיפות בעבודת שדלנים), התשע"ו-2015.
יואב בן צור: מה אתה צריך שם?
דוד ביטן: שום דבר.
דוד ביטן: אנחנו קוראים את זה לקריאות שנייה ושלישית.
דוד ביטן: רבותיי, איפה השדלנים?
דוד ביטן: אתם פניתם אליי במספר בעיות.
דוד ביטן: עשינו איזושהי התייעצות בעניין הזה.
דוד ביטן: לגבי הנושא שיש איזושהי חובה לרשום גם לקוחות נוספים, אנחנו עשינו תיקון להצעת החוק בקריאה הראשונה שמתייחסת ללקוחות קבועים והשפעה באופן ישיר.
דוד ביטן: זאת אומרת, רק אם ההשפעה היא מאוד ישירה והוא לקוח קבוע שלכם, אתם תדווחו עליו.
דוד ביטן: אם לא – לא.
דוד ביטן: חוץ מהזה.
<קריאה: מה זה "ישיר"?
דוד ביטן: למשל: אם יש משהו על הגז ואתם באים לייצג את רציו ובמקרה אתם גם מייצגים את מר יצחק תשובה, אתם צריכים לכתוב את מר יצחק תשובה.
דוד ביטן: זה ישיר.
דוד ביטן: קיבלנו חלק מהטענות שלכם בעניין הזה.
דוד ביטן: לגבי הנושא של הגדרת פעולה.
דוד ביטן: הנושא הזה נידון בהרחבה בכנסת הקודמת כשעשו את התיקון בעניין הזה.
דוד ביטן: יש את ההגדרה בהגדרת שדלן.
דוד ביטן: הגדרת שדלן בעצם מגדירה את הפעולה.
דוד ביטן: אז תקריאי להם שהם יראו מה ההגדרה, והיא מכסה את הבעיה הזאת.
<ארבל אסטרחן: היום שדלן מוגדר בחוק: "מי שדרך עיסוק או בתמורה למען לקוח".
<ארבל אסטרחן: אלה שתי החלופות.
<ארבל אסטרחן: זאת אומרת, זה יכול להיות חד פעמי אם הוא קיבל כסף מלקוח או מי שעושה את זה דרך עיסוק, לרבות פעולות לשכנוע חבר כנסת בקשר להצעות חוק, לחקיקת משנה, בכנסת או בוועדותיה, החלטות הכנסת וועדותיה - - - הבחירה - - -
דוד ביטן: זאת אומרת, החוק היום מכסה את הכול.
דוד ביטן: מכסה גם את אלה שבאים באופן חד פעמי - - -
<קריאה: תקנון הכנסת, לא החוק.
<ארבל אסטרחן: החוק.
<ארבל אסטרחן: מה שהקראתי זה החוק.
דוד ביטן: הוא לא מתייחס לממשלה.
דוד ביטן: תראי, אנחנו יכולים לעשות חקיקה לכנסת.
דוד ביטן: זו הסמכות של ועדת הכנסת.
דוד ביטן: היא הרי לא מוסמכת.
דוד ביטן: אם רוצים לעשות לממשלה צריכים להגיש או הצעת חוק ממשלתית או הצעת חוק פרטית, אבל היא לא קשורה אליי.
דוד ביטן: זה מכסה את כולם.
דוד ביטן: לשאלתך, זה מכסה גם את עניין מר דני נוימן.
דוד ביטן: אם מר דני נוימן היה בא לחבר כנסת – זה מכסה גם את זה.
דוד ביטן: מכיוון שמה שכתוב - - -
<ארבל אסטרחן: תמורה למען לקוח - - - לכסף.
<ארבל אסטרחן: - - - פעולת שדלנות.
דוד ביטן: תמורה למען לקוח.
דוד ביטן: זאת אומרת, כל - - -
דוד ביטן: אני מסביר שההגדרה היום של שדלן בחוק מכסה גם אחד כמו מר דני נוימן.
דוד ביטן: לכן, אנחנו לא צריכים לתקן את החוק במיוחד בשביל העניין הזה.
דוד ביטן: זה מכסה גם את זה.
דוד ביטן: אני אקריא לך את זה עוד פעם.
דוד ביטן: תקשיב עוד פעם.
מרב מיכאלי: למעשה, זו עבירה פלילית.